CELEX: 62017CN0371
Language: fi
Date: 2017-06-19 00:00:00
Title: Asia C-371/17: Ennakkoratkaisupyyntö, jonka Bundesgerichtshof (Saksa) on esittänyt 19.6.2017 – Uber BV v. Richard Leipold

25.9.2017   
            
            
               FI
            
            
               Euroopan unionin virallinen lehti
            
            
               C 318/5
            
         Ennakkoratkaisupyyntö, jonka Bundesgerichtshof (Saksa) on esittänyt 19.6.2017 – Uber BV v. Richard Leipold
   (Asia C-371/17)
   (2017/C 318/08)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Uber BV
   
      Vastapuoli: Richard Leipold
   
      Ennakkoratkaisukysymykset
   
   
               1)
            
            
               Tuottaako yritys, joka tarjoaa käyttöön yhteistyössä matkustajien kuljetukseen luvan saaneen autovuokraamon kanssa älypuhelinsovellusta, jonka avulla käyttäjät voivat tilata vuokra-auton kuljettajineen, SEUT 58 artiklan 1 kohdassa ja direktiivin 2006/123 (1) 2 artiklan 2 kohdan d alakohdassa tarkoitettuja kuljetusalan palveluja, kun organisointia koskevat kyseisen yrityksen suoritukset liittyvät tiiviisti kuljetuspalveluun, etenkin kun se
               
                           —
                        
                        
                           määrää hinnoittelusta, maksuliikenteestä ja kuljetustoimeksiantojen ehdoista
                        
                     ja
               
                           —
                        
                        
                           mainostaa välittämiään ajoneuvoja yrityksen nimellä ja yhdenmukaisilla alennuskampanjoilla?
                        
                     Jos unionin tuomioistuin vastaa ensimmäiseen kysymykseen kieltävästi:
            
         
               2)
            
            
               Voiko taksiliikenteen kilpailu- ja toimintakyvyn säilyttämiseksi olla perusteltua kieltää nykyisissä liikenneolosuhteissa riita-asiassa kyseessä olevan kaltainen palvelu direktiivin 2006/123 16 artiklan 1 kohdan mukaisesta yleisen järjestyksen suojeluun liittyvästä syystä?
            
         
      (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).